**GRB**

**REPUBLIKA HRVATSKA**

**LIČKO-SENJSKA ŽUPANIJA**

**GRAD NOVALJA**

KLASA: 372-03/22-01/54

URBROJ: 2125-6-04/03-22-02

Novalja, 29. srpnja 2022. g.

Na temelju članaka 7. i 12. Odluke o zakupu javnih površina na području Grada Novalje (Županijski glasnik Ličko-senjske županije broj 7/20) te Odluke gradonačelnika KLASA: 372-03/22-01/54, URBROJ: 2125-6-01/01-22-01 od dana 28. srpnja 2022.g., Komisija za davanje gradskih javnih površina u zakup raspisuje

**N A T J E Č A J**

**za zakup gradske javne površine na lokaciji**

**Obala kneza Domagoja (tržnica) – oznaka M2**

1. Raspisuje se natječaj za davanje u zakup gradske javne površine u Novalji, na lokaciji Obala kneza Domagoja **oznake M2** sa već postavljenim montažnim objektom.
2. Lokacija iz točke 1. ovog natječaja daje se u zakup do 15. travnja 2023. godine.
3. Rok za podnošenje ponuda je od **02. kolovoza 2022. g. do 09. kolovoza 2022. godine.**

Javno otvaranje ponuda bit će **11. kolovoza 2022. godine** u 13,00 sati u Gradskoj vijećnici Grada Novalje.

1. Na lokaciji iz točke 1. ovog natječaja dozvoljena je prodaja voća i povrća, cvijeća, sadnica i ostalih poljoprivrednih proizvoda.
2. Cijena godišnjeg zakupa postiže se ponudom iznosa od strane ponuditelja za predmetnu lokaciju. **Minimalni iznos godišnje ponude iznosi 5.000,00 kn (slovima: četiritisuće kuna)**.
3. Najpovoljnija ponuda je ona ponuda koja uz ispunjavanje uvjeta ovog natječaja sadrži **najviši** ponuđeni iznos godišnje zakupnine.

U slučaju da dvije ponude imaju isti najviši iznos, prednost ima ponuda koja ima vlastitu proizvodnju proizvoda ili dijela proizvoda koji će se prodavati u objektu. Ukoliko i tada ponude imaju iste vrijednosti, prednost će dobiti ponuda koja se prije preda na natječaj.

1. Za sudjelovanje u natječaju potrebno je uplatiti jamčevinu u iznosu od **25% iznosa početne cijene**.

Jamčevina se uplaćuje se na žiro – račun Grada Novalje u korist **Proračuna Grada Novalje**:

broj žiro- računa **HR11** **2340 0091 8288 0000 7**

poziv na broj **5738-OIB**, model **HR68,** opis plaćanja:jamčevina.

Najpovoljnijem ponuditelju uplaćena jamčevina se uračunava u zakupninu za lokaciju, a ostalim ponuditeljima uplaćena jamčevina se vraća na račun ponuditelja najkasnije u roku od 30 dana od dana odabira najpovoljnijeg ponuditelja.

1. Pravo prvenstva za dodjelu lokacije u zakup pripada zadnjem zakupniku kojem je isteklo vrijeme zakupa, koji se javio na natječaj i koji ispunjava opće uvjete natječaja pod uvjetom da prihvati najveći ponuđeni iznos zakupnine za lokaciju navedenu u natječaju.
2. Ponuda se dostavlja Komisiji za javne površine u zatvorenoj koverti. Ponude se šalju u pismenom obliku na sljedeću adresu:

**GRAD NOVALJA - KOMISIJA ZA JAVNE POVRŠINE**

**Natječaj za zakup javne površine**

**Trg dr. Franje Tuđmana 1**

**53291 Novalja**

**s naznakom »NE OTVARATI«.**

Ponude se mogu predati i neposredno do isteka roka za dostavu ponuda u pisarnici Grada Novalje na navedenoj adresi.

1. Uz pisanu ponudu (obrazac u prilogu) moraju se priložiti sljedeće isprave:
2. dokaz o državljanstvu za fizičke osobe i obrtnike (domovnica ili osobna iskaznica) ili izvadak iz sudskog registra za pravne osobe,
3. Za obrtnike - Izvadak iz obrtnog registra mora sadržavati upisanu djelatnost za koju se ponuđač natječe;

Za trgovačka društva - Rješenje trgovačkog suda u predmetu poslovanja mora sadržavati upisanu djelatnost za koju se ponuđač natječe;

Za poljoprivrednika, odnosno obiteljsko poljoprivredno gospodarstvo (OPG) – rješenje o upisu u Upisnik Poljoprivrednika, odnosno rješenje o upisu u Upisnik OPG-a.

1. dokaz o uplaćenoj jamčevini – u iznosu 25% od utvrđenog početnog iznosa zakupnine
2. dokaz o postojanju prvenstvenog prava na zakup, ukoliko postoji prvenstveno pravo,
3. izjavu podnositelja ponude ovjerene da je ponuditelj upoznat s uvjetima natječaja, situacijom na licu mjesta te da prihvaća u cijelosti uvjete iz natječaja koji su navedeni u tekstu natječaja,
4. izjavu o privoli za prikupljanje i obradu osobnih podataka,
5. punomoć za zastupanje, ukoliko stranku u postupku zastupa punomoćnik.

**15.** Nepotpune, neuredne i nepravovremene ponude, kao i ponude ponuditelja koji nisu podmirili sve svoje dospjele financijske obveze prema Gradu Novalji, neće se razmatrati.

1. Pravo sudjelovanja na ovom natječaju imaju sve pravne, fizičke osobe – obrtnici te vlasnici / članovi Obiteljskog poljoprivrednog gospodarstva sa područja Europske unije, a koje nemaju dug prema Gradu Novalji (zakupnine svih vrsta, komunalna naknada, komunalni doprinos, katastarska izmjera, naknade za priključke, itd.).

Upravni odjel za poslove lokalne samouprave i uprave Grada Novalje po službenoj će dužnosti izvršiti uvid u (ne)postojanje duga po bilo kojoj osnovi prema Gradu Novalji.

1. Fizičke i pravne osobe koje se natječu za zakup lokacija iz ovog natječaja,a imaju prebivalište / sjedište na području Grada Novalje najmanje 15 godina ostvaruju popust od 25% te su, uz gore navedenu dokumentaciju, obvezni dostaviti Uvjerenje o prebivalištu ne starije od mjesec dana.
2. Ponuditelji koji po završetku natječaja ostvare zakup javne površine s Gradom Novaljom sklapaju Ugovor o zakupu. Detaljni uvjeti, način i rokovi plaćanja zakupa javne površine definiraju se Ugovorom.
3. Gradonačelnik Grada Novalje zadržava pravo neprihvaćanja niti jedne pristigle ponude i pravo poništenja natječaja u bilo koje vrijeme prije zaključenja ugovora, bez ikakve odgovornosti prema ponuditeljima i bez obaveze da obrazloži razloge svoje odluke.

Komisija za davanje

javnih površina u zakup